**152/2015.( V.6.) sz. GVB határozat**

A Bizottság a Szombathely Megyei Jogú Város Önkormányzata vagyonáról szóló 40/2014. (XII. 23.) számú önkormányzati rendelet 10. § (5) bekezdése alapján hozzájárul a szombathelyi 7851 hrsz-ú ingatlanon (Kolozsvár utca) 12 kV-os földkábel létesítéséhez a szombathelyi 7852/2 hrsz-ú ingatlanon lévő oltóbázis villamos energia ellátásának biztosítása érdekében a Villkász Kft. tervei alapján.

A Bizottság a vezeték létesítésének az ellenértékét 171.815,- Ft összegben állapítja meg, amely összeg az ÁFA-t nem tartalmazza.

A Bizottság az előterjesztés mellékletét képező megállapodást jóváhagyja, és felhatalmazza a Polgármestert annak aláírására az alábbi kiegészítéssel:

„A Hálózati Engedélyes a Hálózat létesítésének ellenértékeként egyszeri 171.815,- Ft kártalanítást fizet, amely összeg az ÁFA-t nem tartalmazza.”

**Felelős**: Dr. Puskás Tivadar polgármester

 Illés Károly alpolgármester

 Dr. Károlyi Ákos jegyzői feladatokat ellátó aljegyző

 (A végrehajtásért:

 Lakézi Gábor, a Városüzemeltetési Osztály vezetője)

**Határidő**: 2015. május 20.